गरुड़, उत्तराखण्ड

गरुड़ (Garur) भारत के उत्तराखण्ड राज्य के बागेश्वर ज़िले में स्थित एक नगर है। यह इसी नाम की तहसील का मुख्यालय भी है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

 विवरण 
गरुड़ तहसील के अंतर्गत जनपद के कुल १९० ग्राम आते हैं। अल्मोड़ा-बैजनाथ-कर्णप्रयाग मार्ग पर स्थित गरुड़ बैजनाथ से लगभग १-१.५ किलोमीटर, कौसानी से १५ किलोमीटर, और बागेश्वर से लगभग २० किलोमीटर की दूरी पर स्थित है।

गरुड़ कस्बा एक घाटी के मध्य में गरुड़ गंगा के तट पर बसा है। गरुड़ में ही लतोलिया गधेरा गरुड़ गंगा में गिरता है। भूगर्भीय रूप से, क्षेत्र को कम हिमालयी टेक्टोनिक जोन द्वारा दर्शाया जाता है।

गरुड़ नगर पंचायत का गठन २३ जुलाई २०२१ को हुआ। गठन के समय नगर की कुल जनसंख्या ५००२ और क्षेत्रफल २.४५४८२ वर्ग किमी है। गरुड़ नगर पंचायत का गठन कुल दस गांवों को मिलाकर किया गया, जिनमें पूर्ण रूप से छः ग्राम पंचायत - बयालीसेरा (जनसंख्या १५१), स्याल्देटीट (जनसंख्या ३८३), भकुनखोला (जनसंख्या ८८५), नौघर (जनसंख्या ८७४), फुलवारी गूंठ (जनसंख्या ७८१) और टानीखेत (जनसंख्या १९४) शामिल हैं जबकि चार ग्राम पंचायत आंशिक रूप से शामिल हैं - सिल्ली (जनसंख्या २८०), दर्शानी (जनसंख्या ३६०), पाये (जनसंख्या ५१०) और गढ़सेर (जनसंख्या ६०४)।

 इन्हें भी देखें 
 बागेश्वर ज़िला

 सन्दर्भ 

श्रेणी:उत्तराखण्ड के नगर
श्रेणी:बागेश्वर जिला
श्रेणी:बागेश्वर ज़िले के नगर
श्रेणी:बागेश्वर की तहसीलें